Saliu Mustapha dan siyasan Najeriya ne kuma dan jam’iyyar All Progressives Congress. Ya kasance mataimakin shugaban Congress for Progressive Change, daya daga cikin rusassun jam’iyyun siyasa da suka hade suka kafa All Progressives Congress. An haifi Mustapha a ranar 25 ga watan Satumban, shekarar alif 1972 a jihar Ilorin, jihar Kwara. Ya halarci makarantar firamare ta Bartholomew da ke Zariya don karatunsa na firamare sannan ya zarce zuwa Makarantar Sakandare ta Command da ke Kaduna don karatunsa na sakandare. Yayi karatun injiniyan albarkatun kasa a kwalejin fasaha dake jihar Kaduna. Rayuwar siyasa ta Mustapha ta fara ne a farkon karni na 21 lokacin da ya zama sakataren yada labarai na kasa na jam'iyyar Progressive Action Congress (PAC), rusasshiyar jam'iyyar siyasa da ta yi takara a zaben shugaban kasar Najeriya na shekarar 2003 . Ya zama memba na ANPP kuma ya dukufa ga burin shugaban kasa na Muhammadu Buhari . A shekara ta 2009, lokacin da wani bangare na jam’iyyar ANPP da ke karkashin jagorancin Muhammadu Buhari ya kafa Congress for Progressive Change, Mustapha ya zama mataimakin shugaban jam’iyyar. Ya rike wannan mukamin har sai da jam’iyyar ta hade ta kuma kafa jam’iyyar All Progressives Congress .